**TÁJÉKOZTATÓ**

**a 2018. március 28-i képviselőtestületi ülésen elhangzott**

**interpellációkra tett intézkedésekről**

**Dr. Hadnagy Ádám képviselő-testületi tag**

* kéri a Németh Mária és a Nemes Lipót utcák közötti játszótér felújítását, illetve felkészíteni a nyári szezonra a Városgondnokság és az Önkormányzat segítségével.

*A sérült játékeszközök javítását Városgondnokság elvégzi 2018. május 31-ig.*

**Ferencz Gyula képviselő-testületi tag**

* kéri a második választókörzetben lévő kátyúk javíttatását, mivel rengeteg van

*Városgondnokság amint gyártanak aszfaltot, megkezdi a kátyúzásokat, folyamatosan, előre láthatóan 2018. május 31-ig elvégzi.*

* valamint a Rákóczi F. u. 27-es lépcsőház háta mögött van egy régóta nevelődött fa, amely hozzáér már a házhoz illetve az alatta lévő füvet és bokrokat kitakarítanák

*A fa gallyazását megrendeltük.*

**Csák Tamás képviselő-testületi tag**

* Nádaljai temetőben a belső utak állapota nagyon rossz, esős időben megáll a víz és nem lehet közlekedni

*Városgondnokság a karbantartást a nyári időszakban elvégzi.*

* Dobogó utcában egy kátyúzást szeretne kérni

*Városgondnokság amint gyártanak aszfaltot, megkezdi a kátyúzásokat, folyamatosan, előre láthatóan 2018. május 31-ig elvégzi.*

* valamint a Liszt Ferenc utcában lévő nagy csapadékvíz elvezető árok részén nagyon elszaporodtak a patkányok, saját erővel már nem tudják megoldani a pusztításukat, így a város segítségét kéri

*A plusz etetőket kirakatjuk.*

**Szabó Ferenc képviselő-testületi tag**

* a tavalyi év szeptemberi Képviselő-testületi ülésen kérte, hogy a világháborúban elhunyt egyik körmendi honfitársuk nevét véssék fel az emlékműre, októberben kapott választ, hogy a kért intézkedés még a 2017-es évben megtörténik, ennek ellenére még a név idén márciusban sem került felvésésre. Kéri a név felvésését.

*Vállalkozó 2018. május 31-ig elvégzi a vésést.*

**Bán Miklós képviselő-testületi tag**

* a Bartók Béla lakótelep 16-17 között a 8-as felé az egyik platán fa mellett az aszfalt nagyon megemelkedett, egy parkolót elfog, és vélhetően a csapadékvíz elvezető csatorna is kezd megrepedni. Meg kellene nézni, mert lehet, hogy nagyobb károk keletkeznek, ha nem figyelünk oda.

*Városgondnokság a 8-ason folyó munkálatok miatt jelenleg nem fér a munkaterülethez, így várhatóan 2018. május 31-ig elvégzi a megemelkedett aszfalt kivágását, nagyobb teret biztosítva a gyökérzetnek.*

**Tompa László képviselő-testületi tag**

* Hegyaljai út, amelynek kezelését nem rég vett át a város, amely szinte egy fő útközlekedési vonalként is funkcionál Körmend beérkezésénél, tele van nagy kátyúkkal ezek kátyúzását kérné

*Városgondnokság amint gyártanak aszfaltot, megkezdi a kátyúzásokat, folyamatosan, előre láthatóan 2018. május 31-ig elvégzi.*

* a Fő térre kikerültek szokásos választási plakátok, ahogy látja ezeket a jelöltek, pártok nem használják, nagyon rendezetlenek a Fő téren, nem lehetne-e ezeket a jövőben eltűntetni, mivel a technika és a pártok kampányolása is változott

*Bebes István polgármester helyben megválaszolta a kérdést.*

* Rákóczi út mellett lévő fákat ismét visszametszették, úgymond lecsonkolták. Tavalyi évben az volt a lényeg, hogy hajtsanak végre egy olyan metszést, melynek során ezeknek a fáknak a magassága veszít a magasságból. Kérik az ott lakók, hogy a fák tartsanak árnyékot a nagy melegben, hisz ezért vannak.

*Bebes István polgármester helyben megválaszolta a kérdést, valamint a metszést végző szakember személyesen tájékoztatta képviselő urat.*

* a Németh Mária utcai játszótér kapcsán pedig csatlakozva Dr. Hadnagy Ádám képviselő-testületi taghoz

*Válasz, mint fent.*

**Auer Miklós képviselő-testületi tag**

* a Vida József utcában, egy törött kandeláber régóta ott van az utca közepén, kéri annak kicserélését.

*A biztosítási eljárás lezárult, a kárösszeg utalásra került, így a fedezet birtokában az árajánlat szerint megrendeltük a kandeláber cseréjét, várható befejezés 2018.07.31.*

* Kérdezi, hogy van e lehetőség a Németh Mária utcában egy ideiglenes járdát vagy kavicsozást csinálni, mivel jól látszik, hogy a bevásárló központok között a gyalogosok merre kívánnak menni.

*A lakosok a szupermarketek felé/között közlekedésre használt kijárt terület a Penny Áruházhoz tartozik, célszerű lenne a járda kiépítése, azonban nem tudjuk befolyásolni az áruház fejlesztéseit, és e terület, valamint a Fittstudió területe között nincs rendelkezésre álló önkormányzati terület, ahol a járdát kiépíthetnénk.*

Körmend, 2018. április 18.

Forró Szilvia irodavezető s.k. Sövegjártó Zoltán intézményvezető s.k.